als_Latn dik_Latn sag_Latn
Ekipi i Shkumbinit po përgatitet për të nisur pjesën e mbetur të kampionatit. Drejtuesit përveç punës me grupin, po përpiqen të afrojnë edhe lojtarë nga merkato. Për mbrojtësin Turhani kjo periudhë e dytë e kampionatit do të jetë një tjetër fytyrë e ekipit duke u bazuar në forcën e grupit. “Kemi punuar gjatë gjithë kësaj periudhe me intensitet dhe shpresojmë që e gjithë kjo do të ketë një ndikim pozitiv në pjesën tjetër të kampionatit. Tashmë në të gjithë pjesën e ekipit mbizotëron një frymë optimizmi e cila do të ndihmojë ekipin të dalë nga gjendja në të cilën ndodhet dhe për më tej të ngjisim shkallët e klasifikimit. Kam besim të plotë se e gjithë puna e ekipit do të ngrihet në bazë të forcës së grupit të ekipit. Do të japim maksimumin në të gjitha ndeshjet duke filluar nga ndeshja e parë për të kthyer dinjitetin e këtij ekipi. Edhe për ta parë sa më lart në renditje. Kam mendimin se ekipi duhet t’i afrohen edhe ndonjë përforcim pasi kjo do të risë edhe më shumë konkurrencën dhe cilësinë në ekip”, është shprehur Turhani.
Lulëzim Resuli
als_Latn tuk_Latn